Държавен вестник, бр. 16, 2026 г., стр. 29

БРОЙ  16	
Д Ъ Р Ж А В Е Н  В Е С Т Н И К 	
СТР.  29   
2. в случаите по ал. 2 – имуществена санк­
ция в размер от 10 000 до 25 000 евро.
Чл. 134. (1) Лице, заемащо публична длъж­
ност, което не подаде декларация по този 
закон в срок, се наказва с глоба в размер от 
500 до 1500 евро.
(2) Когато нарушението е извършено пов­
торно, глобата е в размер от 1750 до 3000 евро.
Чл. 135. (1) Лице, заемащо публична длъж­
ност, което не декларира или невярно дек­
ларира обстоятелство, което е длъжно да 
декларира по този закон, се наказва с глоба 
в размер от 500 до 1500 евро, освен ако не е 
предвидено по-тежко наказание.
(2) Когато нарушението е извършено пов­
торно, глобата е в размер от 1500 до 3000 евро.
Чл. 136. (1) Лице, което в определените 
срокове не окаже съдействие или не представи 
поисканите от Сметната палата сведения и 
документи, включително в електронен вид, 
се наказва с глоба от 100 до 500 евро. 
(2) Когато нарушението по ал. 1 е извър­
шено повторно, глобата е в размер от 250 до 
1000 евро. 
(3) На юридическо лице, което в опреде­
лените срокове не предостави поисканите от 
Сметната палата информация и документи, 
се налага имуществена санкция от 500 до 
2500 евро. 
(4) Когато нарушението по ал. 3 е извър­
шено повторно, имуществената санкция е в 
размер от 1000 до 10 000 евро.
Чл. 137. За нарушение на задълженията по 
чл. 92 на виновното длъжностно лице се налага 
глоба от 2500 до 10 000 евро, ако извършеното 
не съставлява престъпление.
Чл. 138. Който наруши забраната по чл. 112, 
се наказва с глоба от 2500 до 10 000 евро, ако 
извършеното не съставлява престъпление. 
Чл. 139. (1) Актовете за установяване на 
нарушенията се съставят от определени от 
председателя на Сметната палата длъжност­
ни лица, а наказателните постановления се 
издават от председателя на Сметната палата. 
(2) Актовете за установяване на наруше­
ние по чл. 135 и 136 относно декларациите 
за несъвместимост се съставят от овластени 
от органа по избора или назначаването лица. 
Наказателните постановления се издават от 
органа по избора или назначаването.
(3) Съставянето на актовете, издаването, 
обжалването и изпълнението на наказател­
ните постановления се извършват по реда на 
Закона за административните нарушения и 
наказания.
Чл. 140. Глобите и имуществените санкции 
се внасят в приход на държавния бюджет.“
§ 24. В допълнителната разпоредба се 
правят следните изменения и допълнения:
1. Наименованието на подразделението 
се изменя така: „Допълнителни разпоредби“.
2. В § 1 се създават т. 14 – 21:
„14. „Имущество“ е всякакъв вид собстве­
ност, материална или нематериална, движима 
или недвижима, ограничени вещни права, 
както и юридически документи, доказващи 
правото на собственост или други права 
върху него.
15. „Контролиране на юридическо лице“ 
е налице, когато:
а) физическо лице пряко или непряко при­
тежава повече от 50 на сто от дяловете или 
от капитала на юридическото лице и пряко 
или непряко го контролира;
б) физическо лице е контролиращо по сми­
съла на § 1в от допълнителните разпоредби 
на Търговския закон или упражнява контрол 
по смисъла на § 1, т. 4 от допълнителните 
разпоредби на Данъчно-осигурителния про­
цесуален кодекс;
в) в полза на физическо лице се управлява 
или разпределя 50 на сто или повече от имущест­
вото на юридическо лице с нестопанска цел;
г) в полза на група от физически лица е 
създадено или действа юридическо лице с 
нестопанска цел.
16. „Несъвместимост“ е заемането на дру­
га длъжност или извършването на дейност, 
която съгласно Конституцията или закон е 
несъвместима с положението на лицето като 
заемащо публична длъжност.
17. „Орган по избора или назначаването“ 
е органът, който избира или назначава, а 
когато такъв орган липсва – работодателят 
по смисъла на § 1, т. 1 от допълнителните 
разпоредби на Кодекса на труда.
18. „Свързани лица“ са:
а) съпрузите или лицата, които се намират 
във фактическо съжителство на съпружески 
начала, роднините по права линия, по съребре­
на линия – до четвърта степен включително, и 
по сватовство – до втора степен включително; 
б) физически и юридически лица, с кои­
то лицето, заемащо публична длъжност, се 
намира в икономически или политически 
зависимости, които пораждат основателни 
съмнения в неговата безпристрастност и 
обективност.
19. „Трайно ползване“ е ползване на чужда 
вещ за задоволяване на нужди на ползвателя 
или на определените лица, което продължа­
ва повече от три месеца в рамките на една 
календарна година.
20. „Фактическа раздяла“ е състояние, при 
което съпрузите не живеят заедно и нямат 
общо домакинство.
21. „Фактическо съжителство на съпру­
жески начала“ е доброволно съвместно 
съжителст­во на съпружески начала на две 
пълнолетни лица, по отношение на които не 
съществува родство, представляващо пречка 
за встъпване в брак, което е продължило 
повече от две години и при което лицата се 
грижат един за друг и за общо домакинство.“